Den omfatter eviggrønne eller løvfellende trær og busker. Bladene er hele og sitter spredt. Blomstene er femtallige, og både enkjønnede og tvekjønnede blomster forekommer. Frukten er en steinfrukt eller samara. Det er 5 slekter med 31 arter. Gruppen er utbredt i Nord- og Mellom-Amerika og i Asia fra Kina i nord vestover til India og Sri Lanka og østover til Ny-Guinea og Salomonøyene.